ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ.7 /2557เรื่อง หลักเกณฑ์การจัดให้มีกรรมการอิสระ ของผู้ประกอบธุรกิจ\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในข้อ 5(1) แห่งประกาศคณะกรรมการกํากับตลาดทุน ที่ ทธ. 35/2556 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 6 กันยายน พ.ศ. 2556 ประกอบกับข้อ 12(2) แห่งประกาศคณะกรรมการกํากับตลาดทุน ที่ ทธ. 35/2556 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 6 กันยายน พ.ศ. 2556 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทธ. 9 /2557 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า (ฉบับที่ 2) ลงวันที่ 3 มิถุนายน พ.ศ. 2557 สํานักงานออกข้อกําหนดไว้ดังต่อไปนี้ข้อ ๑ ข้อกําหนดในรายละเอียดตามประกาศนี้ กําหนดขึ้นเพื่อให้ผู้ประกอบธุรกิจปฏิบัติตามประกาศคณะกรรมการกํากับตลาดทุนว่าด้วยมาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ในเรื่องการจัดให้มีกรรมการอิสระตามข้อ 12(2) ของประกาศดังกล่าวให้เป็นไปในแนวทางเดียวกันข้อ ๒ ผู้ประกอบธุรกิจต้องจัดให้มีกรรมการอิสระที่มีคุณสมบัติและไม่มีลักษณะต้องห้ามตามประกาศคณะกรรมการกํากับตลาดทุนว่าด้วยหลักเกณฑ์เกี่ยวกับบุคลากรในธุรกิจตลาดทุน อย่างน้อยหนึ่งในสี่ของจํานวนกรรมการทั้งหมดของบริษัท ในการแต่งตั้งกรรมการอิสระตามวรรคหนึ่งผู้ประกอบธุรกิจต้องดําเนินการให้แล้วเสร็จก่อนวันเริ่มประกอบธุรกิจหลักทรัพย์หรือธุรกิจสัญญาซื้อขายล่วงหน้าความในวรรคหนึ่งและวรรคสองมิให้ใช้บังคับกับผู้ประกอบธุรกิจที่ได้หยุดการประกอบธุรกิจทุกประเภทข้อ ๓ ผู้ประกอบธุรกิจที่ได้รับการผ่อนผันการจัดให้มีกรรมการอิสระตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ในการผ่อนผันการจัดให้มีกรรมการอิสระของบริษัทหลักทรัพย์ และประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ในการผ่อนผันการจัดให้มีกรรมการอิสระของตัวแทนซื้อขาย สัญญาซื้อขายล่วงหน้า อยู่แล้วในวันที่ประกาศนี้มีผลใช้บังคับ ให้ผู้ประกอบธุรกิจดังกล่าวจัดให้มีกรรมการอิสระให้เป็นไปตามข้อ 2 วรรคหนึ่ง ภายในวันที่ 1 มกราคม พ.ศ. 2559ข้อ ๔ ผู้ประกอบธุรกิจที่เป็นสถาบันการเงินที่อยู่ภายใต้การกํากับดูแลของธนาคารแห่งประเทศไทยหรือสํานักงานคณะกรรมการกํากับและส่งเสริมการประกอบธุรกิจประกันภัย หรือผู้ประกอบธุรกิจที่เป็นรัฐวิสาหกิจในสังกัดกระทรวงการคลัง ที่ได้จัดให้มีกรรมการอิสระอยู่แล้วตามหลักเกณฑ์ของหน่วยงานกํากับดูแลดังกล่าว ให้ถือว่าผู้ประกอบธุรกิจนั้นได้จัดให้มีกรรมการอิสระตามประกาศนี้แล้ว แต่ทั้งนี้ กรรมการอิสระของผู้ประกอบธุรกิจดังกล่าวต้องมีคุณสมบัติและไม่มีลักษณะต้องห้ามตามประกาศคณะกรรมการกํากับตลาดทุนว่าด้วยหลักเกณฑ์เกี่ยวกับบุคลากรในธุรกิจตลาดทุนด้วยข้อ ๕ ในกรณีที่กรรมการอิสระตาย ลาออก หรือพ้นจากตําแหน่งไม่ว่าด้วยเหตุใด ให้ผู้ประกอบธุรกิจจัดให้มีกรรมการอิสระรายใหม่เพื่อทําหน้าที่แทนกรรมการอิสระรายนั้นภายในเก้าสิบวันนับแต่วันที่ปรากฏเหตุดังกล่าว เว้นแต่ได้รับการผ่อนผันระยะเวลาจากสํานักงานในกรณีที่มีเหตุจําเป็นและสมควร ข้อ ๖ ประกาศนี้ให้ใช้บังคับตั้งแต่วันที่ 1 กรกฎาคม พ.ศ. 2557 เป็นต้นไปผู้มีอํานาจลงนาม - ประกาศ ณ วันที่ 3 มิถุนายน พ.ศ. 2557 (นายวรพล โสคติยานุรักษ์)เลขาธิการสํานักงานคณะกรรมการกํากับหลักทรัพย์และตลาดหลักทรัพย์